यह संसार का दुर्भाग्य ही कहा जाएगा कि गीता जैसे विश्व के इस निराले ग्रंथ को केवल हिन्दू धर्म से जोड़ दिया गया। होना तो यह चाहिए था कि संसार के सभी धर्म गीता को अपना ग्रंथ कहकर गौरवान्वित होते क्योंकि गीता का उपदेश मोह-ग्रस्त मानव मात्र के लिए है। यह किसी एक धर्म विशेष के लिए नहीं, अपितु सम्पूर्ण मानव जाति के कल्याण के लिये रचा गया ग्रंथ है। यह परमात्मा का अपनी संतान के साथ सीधा संवाद है।